internet vaartha 222 Views
హైదరాబాద్‌ : ఎయిర్‌ ఇండియా తాజాగా అలాఫ్‌కోతో 14 కొత్త ఎ 320 నియో విమానాల కొనుగోలుకు ఒప్పందంచేసుకుంది. బేగంపేట్‌లో జరిగిన ఇండియా ఏవియేషన్‌షో సందర్భంగా ఎయిర్‌ ఇండియా సిఎండి అశ్వని లోహాని, అలాఫ్‌కో సిఇఒ ఎండి అహ్మద్‌ ఆల్‌ జబిన్‌లు ఈమేరకు ఒప్పందంపై సంతకాలు చేశారు. అలాగే సిఎఫ్‌ఎం సిఇఒ పాల్‌ అబంగా ఉపాధ్యక్షుడు ఫిలిఆప్‌ కాంబెట్‌ తదితరులు ఈ కార్యక్రమంలో పాల్గొన్నారు.ఎయిర్‌ ఇండియా సామర్ధ్యం ఈ ఒప్పందంతో మరింత పెరుగుతుందని, ఇప్పటికే ఎయిర్‌ ఇండియా మౌలికవనరులపరంగా నిర్వహణ వసతులు ఎయిర్‌బస్‌ ఎ 320 కుటుంబంతో ఒప్పందంచేసుకుందన్నారు. ఎయిర్‌ ఇండియా, ఎయిర్‌బస్‌ 1989లో భారత వైమానిక సంస్థ కొత్తగా ఎయిర్‌బస్‌ ఎ320 ని అప్పట్లోనే ప్రవేశపెట్టిందన్నారు. ఎయిర్‌ ఇండియా సిఎండి అశ్వనిలోహాని మాట్లాడుతూ ఎయిర్‌ఇండియాకు ఇదొక అత్యం త ప్రాధాన్యతకలిగిన భాగస్వామ్య ఒప్పందం అని పేర్కొ న్నారు. ఎ320ఎయిర్‌క్రాప్ట్‌ తమ ప్రస్తుత విమానాల సంఖ్య కు అదనంగా తోడవుతుందని, దీనితో ఎయిర్‌ఇండియా దేశీయ మార్కెట్‌లో కీలకంగా నిలుస్తుందన్నారు. సిఎఫ్‌ఎం లీప్‌ ఇంజన్లతో ఎ320 నియో వస్తోంది. శబ్దకాలుష్యం, ఉద్గారాలు తక్కువ విడుదల చేస్తుందని, నిర్వహణ సామర్ధ్యం పెంచుతుందని, 15శాతం ఇంధనం ఆదా చేస్తుందని ఎయిర్‌ ఇండియా వెల్లడించింది. ప్రస్తుత ఎ320 విమానాలకు సిఎఫ్‌ఎం ఇంజన్లే పనిచేస్తున్నాయని రెండు కంపెనీల మధ్య మరింత భాగస్వామ్యం నడుస్తున్నదన్నారు.